ΠΕΡΙΕΧΟΜΕΝΑ
ΑΠΟΦΑΣΕΙΣ
Προσδιορισμός των λειτουργικών μορφών και
κατηγοριών των τουριστικών καταλυμάτων και
λοιπών τουριστικών εγκαταστάσεων που εντάσσονται σε προγράμματα αρμοδιότητας του
Υπουργείου Αγροτικής Ανάπτυξης και Τροφίμων.
Τροποποίηση της υπ’  αρ. 1433/23-1-2023 απόφασης του Πρυτανικού Συμβουλίου «Ίδρυση
Διεύθυνσης Φοιτητικής Μέριμνας υπαγόμενης
στη Γενική Διεύθυνση Εκπαίδευσης του Εθνικού
και Καποδιστριακού Πανεπιστημίου Αθηνών»
(Β’  545), με την προσθήκη σε αυτήν ενός νέου
Τμήματος με τίτλο «Τμήμα Αποφοίτων».
ΑΠΟΦΑΣΕΙΣ
Αριθμ. 69945
(1)
Προσδιορισμός των λειτουργικών μορφών
και κατηγοριών των τουριστικών καταλυμάτων και λοιπών τουριστικών εγκαταστάσεων
που εντάσσονται σε προγράμματα αρμοδιότητας του Υπουργείου Αγροτικής Ανάπτυξης και
Τροφίμων.
ΟΙ ΥΠΟΥΡΓΟΙ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΤΟΥΡΙΣΜΟΥ
Έχοντας υπόψη:
1. Την παρ. 8 του άρθρου 21 του ν. 2741/1999 «Ενιαίος
Φορέας Ελέγχου Τροφίμων και άλλες ρυθμίσεις του Υπ.
Ανάπτυξης» (Α’ 199).
2. Τον ν. 4276/2014 «Απλούστευση διαδικασιών λειτουργίας τουριστικών επιχειρήσεων και τουριστικών
υποδομών, ειδικές μορφές τουρισμού και άλλες διατάξεις» (Α’ 155).
3. Τον ν. 4442/2016 «Νέο θεσμικό πλαίσιο για την άσκηση οικονομικής δραστηριότητας και άλλες διατάξεις»
(Α’ 230).
4. Το άρθρο 90 του Κώδικα Νομοθεσίας για την Κυβέρνηση και κυβερνητικά όργανα, (π.δ. 63/2005, Α’ 98), όπως
διατηρήθηκε σε ισχύ με την περ. 22 του άρθρου 119 του
ν. 4622/2019 (Α’ 133).
5. Το π.δ. 97/2017 «Οργανισμός Υπουργείου Αγροτικής
Ανάπτυξης και Τροφίμων» (Α’ 138).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Το π.δ. 32/2024 «Διορισμός Υπουργών και Υφυπουργών» (Α’ 91).
8. Την υπ’ αρ. 2618/13.10.2022 κοινή απόφαση των
Υπουργών Ανάπτυξης και Επενδύσεων και Αγροτικής
Ανάπτυξης και Τροφίμων «Διάρθρωση και αρμοδιότητες
των Ειδικών Υπηρεσιών του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) 2023-2027» (Β’ 5375).
9. Την υπ’ αρ. 110327/28.11.2022 κοινή απόφαση των
Υπουργών Ανάπτυξης και Επενδύσεων και Αγροτικής
Ανάπτυξης και Τροφίμων «Αναδιάρθρωση της Ειδικής
Υπηρεσίας Διαχείρισης Προγράμματος Αλιεία, Υδατοκαλλιέργεια και Θάλασσα, η οποία μετονομάστηκε με
την παρ. 7 του άρθρου 65 του ν. 4914/2022 και κατάργηση της υπ’ αρ. 1393/25.10.2016 (Β’ 3501) υπουργικής
απόφασης» (Β’ 6034).
10. Το π.δ 127/2017 «Οργανισμός Υπουργείου Τουρισμού» (Α’ 157).
11. Την υπ’ αρ. 1043/01.08.2024 κοινή απόφαση του
Πρωθυπουργού και της Υπουργού Τουρισμού «Ανάθεση καθηκόντων Γενικής Γραμματέως Τουριστικής
Πολιτικής και Ανάπτυξης του Υπουργείου Τουρισμού»
(Υ.Ο.Δ.Δ. 809).
12. Την υπ’ αρ. 216/08.01.2015 απόφαση της Υπουργού
Τουρισμού «Καθορισμός τεχνικών και λειτουργικών προδιαγραφών και βαθμολογούμενων κριτηρίων για τα ξενο-
δοχεία και κατάταξη αυτών σε κατηγορίες αστέρων» (Β’ 10).
13. Την υπ’ αρ. 14129/02.07.2015 απόφαση της Αναπληρώτριας Υπουργού Οικονομίας, Υποδομών, Ναυτι-
λίας και Τουρισμού «Καθορισμός τεχνικών και λειτουργικών προδιαγραφών των Οργανωμένων Τουριστικών
Κατασκηνώσεων» (Β’ 1476).
14. Την υπ’ αρ. 27715/29.11.2013 απόφαση της Υπουργού Τουρισμού «Καθορισμός τεχνικών και λειτουργικών
προδιαγραφών και λοιπών όρων και προϋποθέσεων για
την αδειοδότηση αυτοεξυπηρετούμενων καταλυμάτων»
(Β’ 3118).
15. Την υπ’ αρ. 12868/24.07.2018 απόφαση της Υπουργού Τουρισμού «Καθορισμός τεχνικών και λειτουργικών
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
1 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1573
02.04.2025 08:23:32
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1573/01.04.2025
προδιαγραφών Ενοικιαζόμενων Επιπλωμένων Δωματίων - Διαμερισμάτων (ΕΕΔΔ) και κατάταξη σε κατηγορίες
με σύστημα κλειδιών (Β’ 3119).
16. Την υπ’ αρ. 26036/12.12.2014 απόφαση της Υπουργού Τουρισμού «Καθορισμός τεχνικών και λειτουργικών
προδιαγραφών και λοιπών όρων και προϋποθέσεων
για την ίδρυση και λειτουργία των Ξενώνων Φιλοξενίας
Νέων» (Β’ 3510).
17. Την υπ’ αρ. 4418/05.03.2019 απόφαση της Υπουργού Τουρισμού «Έκδοση πιστοποιητικού κατάταξης σε
ξενοδοχεία, οργανωμένες τουριστικές κατασκηνώσεις
καθώς και σε ενοικιαζόμενα επιπλωμένα δωμάτια - διαμερίσματα (ΕΕΔΔ) σε κατηγορίες αστέρων και κλειδιών
αντίστοιχα» (Β’ 972).
18. Την υπ’ αρ. 2986/25.11.2016 κοινή υπουργική απόφαση «Προσδιορισμός των λειτουργικών μορφών και
κατηγοριών των τουριστικών καταλυμάτων και λοιπών
τουριστικών εγκαταστάσεων που εντάσσονται σε προγράμματα αρμοδιότητας του Υπουργείου Αγροτικής
Ανάπτυξης και Τροφίμων» (Β’ 3885).
19. Την υπ’ αρ. 2748/01.11.2024 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση αρμοδιοτήτων στον Υφυπουργό Αγροτικής Ανάπτυξης και Τροφίμων Χρήστο Κέλλα»
(Β’ 6049).
20. Την υπ’ αρ. C (2022) 8270/21.11.2022 απόφαση της
Επιτροπής των Ευρωπαϊκών Κοινοτήτων, για την έγκριση του στρατηγικού σχεδίου της Ελλάδας για την ΚΠΓ
2023-2027.
21. Την υπ’ αρ. C (2022) 8923/30.11.2022 απόφαση
της Ευρωπαϊκής Επιτροπής για την έγκριση του Προγράμματος Αλιείας, Υδατοκαλλιέργειας και Θάλασσας
2021-2027.
22. Το γεγονός ότι από την εφαρμογή της παρούσας
δεν προκαλείται δαπάνη σε βάρος του κρατικού προϋπολογισμού.
23. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζουμε:
ΚΕΦΑΛΑΙΟ Α
Άρθρο 1
Πεδίο εφαρμογής
Οι διατάξεις της παρούσας αφορούν στον προσδιορισμό των τουριστικών επιχειρήσεων του άρθρου 1
του ν. 4276/2014 (Α’ 155), τα οποία δύνανται να ενισχυθούν για την ίδρυση και αναβάθμισή τους, μέσω
προγραμμάτων χρηματοδότησης του ΥΠΑΑΤ και στον
προσδιορισμό των όρων και προϋποθέσεων για την
ενίσχυση αυτή.
ΚΕΦΑΛΑΙΟ Β
Κατηγορίες τουριστικών επιχειρήσεων
Άρθρο 2
Από τις τουριστικές επιχειρήσεις του άρθρου 1 του
ν. 4276/2014, με την παρούσα ενισχύονται οι κάτωθι:
Α. Ενίσχυση της ίδρυσης κύριων ξενοδοχειακών καταλυμάτων
Οι κατηγορίες των κύριων ξενοδοχειακών καταλυμάτων της περ. α της παρ. 2 του άρθρου 1 του ν. 4276/2014,
οι οποίες δύνανται να ενισχυθούν με την παρούσα, είναι
οι ακόλουθες:
1. Ξενοδοχεία
Η ενίσχυση της ίδρυσης των ξενοδοχείων, πραγματοποιείται σύμφωνα με τους όρους ίδρυσης και τις τεχνικές
και λειτουργικές προδιαγραφές, όπως αυτά ορίζονται
στην ισχύουσα νομοθεσία.
Ελάχιστη δυναμικότητα: 5 δωμάτια, 10 κλίνες.
2. Οργανωμένες τουριστικές κατασκηνώσεις (camping)
Η ενίσχυση της ίδρυσης των οργανωμένων τουριστικών κατασκηνώσεων (camping) πραγματοποιείται
σύμφωνα με τους όρους ίδρυσης και τις τεχνικές και
λειτουργικές προδιαγραφές, όπως αυτά ορίζονται στην
ισχύουσα νομοθεσία.
3. Οργανωμένες τουριστικές κατασκηνώσεις πολυτελούς διαβίωσης (glamping)
Η ενίσχυση της ίδρυσης των οργανωμένων τουριστικών κατασκηνώσεων πολυτελούς διαβίωσης (glamping)
πραγματοποιείται σύμφωνα με τους όρους ίδρυσης και
τις τεχνικές και λειτουργικές προδιαγραφές, όπως αυτά
ορίζονται στην ισχύουσα νομοθεσία.
4. Ξενώνες φιλοξενίας νέων
Η ενίσχυση της ίδρυσης των ξενώνων φιλοξενίας
πραγματοποιείται σύμφωνα με τους όρους ίδρυσης και
τις τεχνικές και λειτουργικές προδιαγραφές, όπως αυτά
ορίζονται στην ισχύουσα νομοθεσία.
Β. Ενίσχυση της ίδρυσης μη κύριων τουριστικών καταλυμάτων
Οι κατηγορίες μη κύριων ξενοδοχειακών καταλυμάτων
της περ. β της παρ. 2 του άρθρου 1 του ν. 4276/2014, οι
οποίες δύνανται να ενισχυθούν στο πλαίσιο προώθησης
των τουριστικών δραστηριοτήτων, σύμφωνα με το Κεφάλαιο Α της παρούσας, είναι οι ακόλουθες:
1. Αυτοεξυπηρετούμενα καταλύματα - Τουριστικές
επιπλωμένες κατοικίες:
Η ενίσχυση της ίδρυσης τουριστικών επιπλωμένων κατοικιών γίνεται σύμφωνα με τις σχετικές προ-
διαγραφές και διαδικασίες που προβλέπονται στην
υπ’ αρ. 27715/29.11.2013 απόφαση της Υπουργού Τουρισμού «Καθορισμός τεχνικών και λειτουργικών προδι-
αγραφών και λοιπών όρων και προϋποθέσεων για την
αδειοδότηση αυτοεξυπηρετούμενων καταλυμάτων»
(Β’  3118).
Ελάχιστος απαιτούμενος αριθμός κατοικιών: 2.
Ελάχιστος συνολικός αριθμός κλινών: 6.
2. Ενοικιαζόμενα επιπλωμένα δωμάτια - διαμερίσματα
Η ενίσχυση της ίδρυσης Ενοικιαζόμενων Επιπλωμένων Δωματίων - Διαμερισμάτων γίνεται σύμφωνα με
την υπ’ αρ. 12868/24.07.2018 απόφαση της Υπουργού
Τουρισμού «Καθορισμός τεχνικών και λειτουργικών
προδιαγραφών Ενοικιαζόμενων Επιπλωμένων Δωματίων Διαμερισμάτων (ΕΕΔΔ) και κατάταξη σε κατηγορίες
με σύστημα κλειδιών» (Β’ 3119).
Ελάχιστη δυναμικότητα: 4 δωμάτια, 8 κλίνες.
Γ. Τουριστικά καταλύματα σε κτίρια αρχιτεκτονικής
κληρονομιάς
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1573/01.04.2025
Η ενίσχυση της ίδρυσης των καταλυμάτων αυτών
γίνεται, σύμφωνα με τα επιμέρους οριζόμενα στην
υπ’ αρ. 216/08.01.2015 απόφαση της Υπουργού Τουρισμού (Β’ 10) για τα ξενοδοχεία και σύμφωνα με την
υπ’ αρ. 12868/24.07.2018 απόφαση της Υπουργού Τουρισμού για τα ΕΕΔΔ.
Τα ανωτέρω κτίσματα πρέπει να είναι χαρακτηρισμένα
ως παραδοσιακά ή διατηρητέα από τις καθ’ ύλην αρμόδιες κατά τόπους υπηρεσίες.
Η μετατροπή χαρακτηρισμένων παραδοσιακών ή διατηρητέων κτισμάτων σε τουριστικά καταλύματα πρι-
μοδοτείται ή βαθμολογείται κατά την αξιολόγηση της
πρότασης, στις περιοχές εφαρμογής των προγραμμάτων
του Κεφαλαίου Α της παρούσας και με όσα καθορίζονται
σε αυτά, χωρίς κανένα επιπλέον περιορισμό.
Άρθρο 3
Επέκταση κύριων και μη κύριων ξενοδοχειακών
καταλυμάτων
Ενισχύεται η επέκταση κύριων και μη κύριων ξενοδοχειακών καταλυμάτων που λειτουργούν με ειδικό σήμα
λειτουργίας ή έχουν υποβάλει γνωστοποίηση, σύμφωνα
με τις διατάξεις του ν. 4442/2016, εφόσον μετά την ολοκλήρωση της επένδυσης το σύνολο του τουριστικού κα-
ταλύματος (αρχικό κατάλυμα συν επέκταση) ανήκει στις
λειτουργικές μορφές και κατηγορίες του άρθρου 2 της
παρούσας και μόνον υπό τους όρους και περιορισμούς
του άρθρου 4 αυτής.
Άρθρο 4
Εκσυγχρονισμός κύριων και μη κύριων
ξενοδοχειακών καταλυμάτων
Ενισχύεται ο εκσυγχρονισμός των αδειοδοτημένων
κύριων και μη κύριων ξενοδοχειακών καταλυμάτων του
άρθρου 1 του ν. 4276/2014, ανεξαρτήτως λειτουργικής
μορφής και τάξης.
Άρθρο 5
Εγκαταστάσεις Ειδικής Τουριστικής Υποδομής
Με την παρούσα ενισχύονται οι εγκαταστάσεις ειδικής τουριστικής υποδομής της παρ. 3 του άρθρου 1 του
ν. 4276/2014. Η ενίσχυση αφορά στην ίδρυση και την
αναβάθμισή τους.
Κεφάλαιο Γ
Άρθρο 6
Νόμιμες εγκρίσεις και άδειες
Όλες οι ενισχύσεις των προηγουμένων άρθρων του
Κεφαλαίου αυτού χορηγούνται υπό τον όρο, ότι έχει
προηγηθεί η τήρηση των νόμιμων διαδικασιών και η
λήψη των νόμιμων αδειών για την ίδρυση, επέκταση και
εκσυγχρονισμό των αντίστοιχων καταλυμάτων και λοιπών εγκαταστάσεων από τους αρμόδιους φορείς.
Άρθρο 7
Τελικές Διατάξεις
Με την έκδοση της παρούσας παύει να ισχύει η υπ’ αρ.
2986/25.11.2016 κοινή απόφαση των Υπουργών Αγροτικής Ανάπτυξης και Τροφίμων και Τουριστικής Ανάπτυξης
«Προσδιορισμός των λειτουργικών μορφών και κατηγοριών των τουριστικών καταλυμάτων και λοιπών τουρι-
στικών εγκαταστάσεων που εντάσσονται σε προγράμματα αρμοδιότητας του Υπουργείου Αγροτικής Ανάπτυξης
και Τροφίμων» (Β’ 3885) όπως τροποποιήθηκε με την
υπ’ αρ. 1886/04.06.2019 (Β’ 2157) όμοια απόφαση.
Η παρούσα ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Μαρτίου 2025
Οι Υπουργοί
Υφυπουργός
Αγροτικής Ανάπτυξης
Αγροτικής Ανάπτυξης
και Τροφίμων
και Τροφίμων
ΚΩΝΣΤΑΝΤΙΝΟΣ
ΧΡΗΣΤΟΣ
ΤΣΙΑΡΑΣ
ΚΕΛΛΑΣ
Τουρισμού
ΟΛΓΑ ΚΕΦΑΛΟΓΙΑΝΝΗ
Ι
Αριθμ. απόφ. 268
(2)
Τροποποίηση της υπ’ αρ. 1433/23-1-2023 απόφασης του Πρυτανικού Συμβουλίου «Ίδρυση
Διεύθυνσης Φοιτητικής Μέριμνας υπαγόμενης
στη Γενική Διεύθυνση Εκπαίδευσης του Εθνικού
και Καποδιστριακού Πανεπιστημίου Αθηνών»
(Β’ 545), με την προσθήκη σε αυτήν ενός νέου
Τμήματος με τίτλο «Τμήμα Αποφοίτων».
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την περ. β΄ της παρ. 2 και την παρ. 3 του άρθρου
206 και την παρ. 2 του άρθρου 469 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητα, της λειτουργικότητας και της
σύνδεσης των ΑΕΙ με την κοινωνία και λοιπές διατάξεις
(Α’ 141)».
2. Το π.δ. 338/1998 «Οργανισμός διοικητικών υπηρεσιών του Εθνικού και Καποδιστριακού Πανεπιστημίου
Αθηνών» (Α’ 227).
3. Την υπ’ αρ. 1433/23-1-2023 (Β’ 545) απόφαση του
Πρυτανικού Συμβουλίου με την οποία ιδρύθηκε η Διεύθυνση Φοιτητικής Μέριμνας υπαγόμενης στη Γενική
Διεύθυνση Εκπαίδευσης του ΕΚΠΑ.
4. Την υπ’ αρ. 1509/14-6-2023 διαπιστωτική πράξη του
Πρύτανη του Εθνικού και Καποδιστριακού Πανεπιστημίου Αθηνών «Συγκρότηση του Συμβουλίου Διοίκησης του
Εθνικού και Καποδιστριακού Πανεπιστημίου Αθηνών»
(Υ.Ο.Δ.Δ. 585).
5. Την υπ’ αρ. 1591/31-7-2023 διαπιστωτική πράξη
Πρύτανη «Εκλογή Πρύτανη και ορισμός τεσσάρων (4)
Αντιπρυτάνεων του Εθνικού και Καποδιστριακού Πανεπιστημίου Αθηνών». (Υ.Ο.Δ.Δ. 786).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1573/01.04.2025
6. Την από 13-02-2025 Εισήγηση της Εκτελεστικής Διευθύντριας του ΕΚΠΑ, Δρ. Ελένης Βασιλοπούλου.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
8. Το υπ’ αρ. 2708/27-2-2025 έγγραφο του Τμήματος
Μισθοδοσίας της Διεύθυνσης Οικονομικών Υπηρεσιών.
9. Το γεγονός ότι με την παρούσα απόφαση θα δημιουργηθεί μία (1) νέα θέση ευθύνης Προϊσταμένου
επιπέδου Τμήματος και θα προκληθεί: α) συνολική μηνιαία δαπάνη ύψους 461,03 € (επίδομα θέσης ευθύνης:
377,00 €, εργοδοτικές εισφορές: 84,03 €) και β) συνολική
ετήσια δαπάνη ύψους 5.532,36 €, η οποία θα καλυφθεί
από τον κρατικό προϋπολογισμό, αποφασίζει:
Την τροποποίηση της υπ’ αρ. 1433/23-1-2023 απόφασης του Πρυτανικού Συμβουλίου «Ίδρυση Διεύθυνσης
Φοιτητικής Μέριμνας υπαγόμενης στη Γενική Διεύθυνση
Εκπαίδευσης του Εθνικού και Καποδιστριακού Πανεπιστημίου Αθηνών» (Β’ 545), με την προσθήκη σε αυτήν
ενός νέου Τμήματος με τίτλο «Τμήμα Αποφοίτων».
Σκοπός του Τμήματος είναι:
• Η ομαλή πρόσβαση των αποφοίτων στην αγορά
εργασίας και η προσφορά ευκαιριών σ’ αυτούς για επιστημονική, επαγγελματική και κοινωνική συνεργασία.
• Η διατήρηση, καλλιέργεια και σύσφιξη των σχέσεων των αποφοίτων μεταξύ τους και με το ΕΚΠΑ για τη
βελτίωση, ανάπτυξη και προβολή του εντός και εκτός
Ελλάδας.
• Η στήριξη Μελετών πολιτιστικού, εκπαιδευτικού,
ερευνητικού ή κοινωνικού χαρακτήρα.
• Η απονομή τιμητικής διάκρισης σε αποφοίτους για
τα επιτεύγματα και την προσφορά τους στην επιστήμη,
τον πολιτισμό και την κοινωνία με ένα ετήσιο «Βραβείο
Αποφοίτου», που θα προσφέρεται σε μια διακεκριμένη
προσωπικότητα σε ειδική τελετή.
• Η συμμετοχή σε δράσεις για τη διαφύλαξη της πανεπιστημιακής πολιτιστικής κληρονομιάς, με διοργάνωση επι-
στημονικών, πολιτιστικών και κοινωνικών εκδηλώσεων.
• H κατάθεση προτάσεων στα αρμόδια όργανα για
δράσεις σχετικές με τους αποφοίτους του ΕΚΠΑ.
• Η έκδοση εντύπων (π.χ. περιοδικών, εφημερίδων) και
η δημιουργία διαδικτυακού forum.
• Η ενίσχυση, υιοθέτηση, συμμετοχή σε δραστηριότητες τρίτων φυσικών ή νομικών προσώπων που υπηρε-
τούν ή συμπορεύονται με τους σκοπούς του Τμήματος,
εντός και εκτός Ελλάδας.
• Η δημιουργία και καλλιέργεια σχέσεων με άλλα Πανεπιστήμια στην Ελλάδα και το εξωτερικό, που επιδιώκουν
παρεμφερείς με το Τμήμα σκοπούς.
• Η συνεργασία με συναφείς Τμήματα/συλλόγους ανά
την Ελλάδα και το εξωτερικό και η από κοινού συγκρότηση ευρύτερων επιστημονικών συνεργασιών.
Στο Τμήμα Αποφοίτων θα προΐσταται διοικητικός
υπάλληλος κλάδου ή ειδικότητας ΠΕ Διοικητικού-Οικονομικού ή ΠΕ Διοικητικού με σχέση δημοσίου δικαίου ή
Ιδιωτικού Δικαίου Αορίστου Χρόνου.
Κατά τα λοιπά ισχύει η υπ’ αρ. 1433/23-1-2023 (Β’ 545)
απόφαση του Πρυτανικού Συμβουλίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Φεβρουαρίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201573.pdf | Tokens: 14278]